జినా హికాకా

జినా హికాకా (జననం 1 జనవరి 1979) భారతదేశానికి చెందిన రాజకీయ నాయకుడు. ఆయన  2014లో జరిగిన లోక్‌సభ ఎన్నికలలో కోరాపుట్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు.
రాజకీయా జీవితం
జినా హికాకా బిజూ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 ఒడిశా శాసనసభ ఎన్నికలలో లక్ష్మీపూర్ శాసనసభ నియోజకవర్గం నుండి బిజెడి అభ్యర్థిగా పోటీ చేసి తొలిసారి ఎమ్మెల్యేగా ఎన్నికై శాసనసభలో హౌస్ కమిటీ, ఎస్సీ/ఎస్టీ/ఓబిసి స్టాండింగ్ కమిటీ, పునరావాసం & పరిశ్రమ కమిటీ, గిరిజన సలహా కమిటీ, లైబ్రరీ కమిటీలలో సభ్యుడిగా పని చేశాడు. 

జినా హికాకాను 2012 మార్చి 24న తన సొంత జిల్లా కోరాపుట్‌లో మావోయిస్టులు కిడ్నాప్ చేశారు. ఎమ్మెల్యే స్వేచ్ఛకు బదులుగా ఒడిశా జైళ్లలోని 29 మంది ఖైదీలను విడుదల చేయాలని వారు డిమాండ్ చేశారు. 33 రోజుల పాటు నిర్బంధంలో ఉన్న ఆయనను మావోయిస్టులు నారాయణపట్న సమీపంలోని బలిపేటలో విడుదల చేశారు.

మూలాలు

వర్గం:1974 జననాలు
వర్గం:16వ లోక్‌సభ సభ్యులు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా రాజకీయ నాయకులు
వర్గం:ఒడిశా వ్యక్తులు
వర్గం:బిజు జనతా దళ్ పార్టీ నాయకులు